GiliGold/VAD_KnessetCorpus huggingface dataset:
<אייל לב ארי: הנושא של מחצבות הרטוב גם לא יידון בגלל פקיעת ההחלטה של ועדת הפטור לפני שהבקשה הוגשה לוועדה.
<יוסי בר ניב: למרות שזה חודש הפרש.
<יוסי בר ניב: ספטמבר 2013.
<אייל לב ארי: הבקשה הוגשה בנובמבר.
<יוסי בר ניב: בסדר.
<יוסי בר ניב: אני מוריד את הרטוב.
<יוסי בר ניב: אנחנו צריכים להחזיר את הבקשה לוועדת הפטור להארכה.
בועז טופורובסקי: זה יוצר לכם בעיה רצינית?
<יוסי וירצבורגר: כן.
<יוסי וירצבורגר: אתם מורידים את המחירים.
<יוסי וירצבורגר: לעומת כל חברה גדולה ששולטת באזור ירושלים, יש חשיבות שחברה קטנה תוריד את המחירים.
<אייל לב ארי: תגישו שוב.
בועז טופורובסקי: אין לנו דרך לאשר את זה עכשיו.
<אייל לב ארי: תוקף החלטות ועדת הפטורים לשנה.
<אייל לב ארי: ההחלטה הייתה תקפה מ-25 בספטמבר 2012 עד 25 בספטמבר 2013.
<יוסי וירצבורגר: אם אין דרך, אין דרך.
<יוסי בר ניב: אנחנו נביא את זה שוב.
<יוסי בר ניב: אני כבר ביקשתי לשריין לי בסדר היום של ועדת הפטור הקרובה.
<יוסי בר ניב: אנחנו נביא את זה מחדש.
בועז טופורובסקי: היכן היא נמצאת?
<יוסי בר ניב: נחל ניצנה, זה כמעט גבול ישראל-מצרים.
<קריאה: ליד כלא סהרונים.
<יוסי בר ניב: בערך קילומטר מהגבול.
<יוסי בר ניב: זאת מחצבה מאוד מיוחדת, חלוקי נחל.
<יוסי בר ניב: מי שיש לו גינה והלך לקנות חלוקי נחל בשקיות בהום סנטר או באייס, בעצם האבן נקראת אבן ארי והיא משם, מהמחצבה הזאת.
<יוסי בר ניב: כלומר, הם לוקחים חלוקי נחל מהוואדי, ממיינים אותם לפי גדלים שונים, אורזים אותם וזאת המחצבה.
בועז טופורובסקי: יש הרבה מחצבות כאלה?
<יוסי בר ניב: אחת ויחידה בארץ.
בועז טופורובסקי: אין עוד חלוקי נחל בארץ?
<יוסי בר ניב: יש.
בועז טופורובסקי: אבל לא מרשים לחצוב?
<יוסי בר ניב: אנחנו אפילו לא חוצבים אלא מלקטים את האבנים מתוך הוואדי.
<יוסי בר ניב: היום אף ועדה מחוזית לא תאשר לך כרייה בנחל.
<יוסי וירצבורגר: שם חלוקי נחל הם לבנים.
<יוסי וירצבורגר: אתה רוצה אותם בגינה לבנים ושם הם לבנים כי החול שייף אותן.
עיסאווי פריג': אתם מכירים את המחצבות באופן אישי?
עיסאווי פריג': ביקרתם בהן?
<יוסי בר ניב: כל אחת ואחת.
<יוסי בר ניב: כל מתקן חדש.
<יוסי בר ניב: שני עובדי המדינה היחידים שמתעסקים במחצבות.
עיסאווי פריג': מה הטייטל של המחלקה?
עיסאווי פריג': מחלקת מחצבות?
<יוסי בר ניב: אני נקרא ממונה ארצי על מחצבות.
<יוסי בר ניב: אין מחלקה, אין חטיבה, אין גדוד, יש ממונה ארצי על מחצבות ואני היחיד אצלי.
<יוסי בר ניב: הוא מחלקה קצת יותר גדולה.
בועז טופורובסקי: למה דווקא שלוש שנים לעומת חמש שנים?
<יוסי בר ניב: במקרה של בן ארי זה פסק דין.
<יוסי בר ניב: זאת פשרה של פסק דין ולכן אפילו אין לי שיקול דעת.
<יוסי בר ניב: הם השיבו שם מחצבה מסוימת, קיבלו אזור תעשייה צמוד לאותה מחצבה שהם השיבו ואת המחצבה הזאת הם קיבלו לעוד שלוש שנים.
בועז טופורובסקי: יש מחצבות שהן לא בבית משפט?
<יוסי בר ניב: יש אצלנו איזשהו כלל שאומר שאין מחצבה בלי בית משפט.
<יוסי וירצבורגר: זה כמו רוכב אופנוע – או שהוא עבר תאונת דרכים או שהוא יעבור.
עיסאווי פריג': לפני שהולכים להצבעה.
עיסאווי פריג': לגבי הרשות והמחצבות שנמצאות ברשות, מה מידת ההשפעה מבחינת סמכות ואיך זה משליך על השוק אצלנו?
<יוסי בר ניב: הרשות הפלשתינאית?
עיסאווי פריג': כן, הרשות הפלשתינאית.
<יוסי וירצבורגר: הוא חשב רשות מקרקעי ישראל.
<יוסי בר ניב: אני לא כל כך מכיר את המחצבות.
<יוסי וירצבורגר: לפחות מחצבות השיש, אבן נסורה, כל האבן הנסורה, כל אבן החיפוי בירושלים ובארץ, הכול ביהודה ושומרון והכול הוא בשטחי B.
<יוסי וירצבורגר: האבן מהחצץ לגריסה, כמעט שום דבר לא נמצא בשטחי A ו-B.
<יוסי וירצבורגר: צריך חומר נפץ לפוצץ וכנראה שאין להם.
עיסאווי פריג': אני שאלתי לגבי הסמכות של הרשות שם.
<יוסי וירצבורגר: איזה רשות?
עיסאווי פריג': מקרקעי ישראל.
<יוסי וירצבורגר: קמ"ט אפוטרופוס.
<יוסי בר ניב: אין לנו סמכות.
<יוסי וירצבורגר: מינהל אזרחי.
עיסאווי פריג': זה המינהל האזרחי.
<יוסי וירצבורגר: רק בסיד.
עיסאווי פריג': והפיקוח על כניסת החומרים, על המשאיות של האבן לכאן?
<יוסי בר ניב: אלה מפקחים של קמ"ט אפוטרופוס.
עיסאווי פריג': זה משליך על השוק?
<יוסי בר ניב: השוק הוא אותו שוק.
<יוסי בר ניב: כאשר אנחנו בוחנים מה הצריכה במדינת ישראל, אנחנו תמיד יודעים כמה מגיע מאותן מחצבות חצץ שנמצאות בשטחי C.
<יוסי בר ניב: אנחנו נותנים להם את המחירון שלנו.
<יוסי בר ניב: יותר נכון, הם מאמצים את המחירון שלנו ולא מנסים לעשות חישובים אחרים ולפי פסיקה של בג"ץ מלפני שלוש שנים, הכספים, כספי התמלוגים שמתקבלים ממכירת חומר הגלם, נשמרים בקופה נפרדת בבנק ישראל לטובת הרשות.
עיסאווי פריג': יש מחצבות שבסמכות
עיסאווי פריג': כם שנמצאות בשטחי הרשות הפלשתינית?
<יוסי בר ניב: אין.
עיסאווי פריג': כל המחצבות בשטחי הרשות הפלשתינית בסמכות המינהל האזרחי, אם זה B או C.
<יוסי בר ניב: רק C.
<יוסי וירצבורגר: B זה גם הרשות.
עיסאווי פריג': אם כן, כל המחצבות ב-A ו-B ברשות הפלשתינית, הרישיון בא מהרשות הפלשתינית.
עיסאווי פריג': ואין פיקוח או שליטה לגבי הכמות.
<יוסי בר ניב: אני אעשה לך סיור.
עיסאווי פריג': אני מעוניין.
עיסאווי פריג': (היו"ר ניסן סלומינסקי)
ניסן סלומינסקי: אתה שואל שאלות שאני שאלתי בתחילת הישיבה, עוד בטרם באת.
<יוסי בר ניב: אני רק מקווה שאין לך פחד גבהים.
עיסאווי פריג': יש לי.
<יוסי בר ניב: אז אל תבוא למחצבות השיש.
בועז טופורובסקי: נראה לי שסיימנו.
בועז טופורובסקי: אפשר להצביע.
ניסן סלומינסקי: עם התיקונים שעשינו.
<אייל לב ארי: למעט שתי המחצבות של ... יבור והרטוב.
ניסן סלומינסקי: והתיקון של התאריך לגבי מצפה רמון.
ניסן סלומינסקי: אני מניח שנתראה בעוד זמן מה כי יש לכם עוד מחצבות.
<יוסי בר ניב: ביקשתי להיכנס לוועדת הפטור הקרובה ונתקן את זה בוועדה הקרובה.
ניסן סלומינסקי: אני פותח את הדיון של הוועדה.
ניסן סלומינסקי: הנושא הראשון הוא הקמת ועדת משנה לנושאים חסויים.
ניסן סלומינסקי: מאחר ויש לנו את הגרעין של הוועדה החסויה שזה מורכב משלושה: מליצמן, עפר ואנוכי, אני מציע לאשר אותם.
ניסן סלומינסקי: בעוד תקופה מסוימת נוסיף עוד שניים בתוכם אישה כי גילה לא בארץ אז לא יכולתי גם לדבר איתה.
ניסן סלומינסקי: אז אני מציע שנאשר את זה ותהיה גם אישה בוועדה.
ניסן סלומינסקי: מי בעד אישור הוועדה?
<איל לב ארי: במה דנה הוועדה?
<איל לב ארי: הוועדה דנה בנושאים שיהיו חסויים, שיש בהם חשש לפגיעה בביטחון המדינה או ביחסי החוץ שלה ומחייבים אישור של מליאת הוועדה, אבל מפאת רגישותם יאושרו על-ידי ועדת המשנה.
<טמיר כהן: בנוסף, קיבלנו אישור יושב-ראש הכנסת.
ניסן סלומינסקי: מי בעד אישור הקמת הוועדה בהרכבה ירים את ידו?
ניסן סלומינסקי: בעד – פה אחד הקמת ועדת משנה לעניינים חסויים לפי סעיף 5 לחוק הכנסת (לנושאים ביטחוניים), אושרה.
ניסן סלומינסקי: ישר כוח, תודה.
ניסן סלומינסקי: הנושא הבא הוא הנושא של הדירקטורים.
ניסן סלומינסקי: רבותי, בנושא של הדירקטורים אנחנו דיברנו בשבוע שעבר.
ניסן סלומינסקי: אחד ביקש קצת לחשוב.
ניסן סלומינסקי: אמרנו שרק נעשה את ההצבעה.
ניסן סלומינסקי: האם את מוכנה לחזור רק במשפט אחד?
<רוני טלמור: כן, ממש בכמה משפטים.
<רוני טלמור: שרת המשפטים העבירה לאישור הוועדה תקנות לקידום התחרות ולצמצום הריכוזיות לגבי הקלות לעניין מספר הדירקטורים החיצוניים.
<רוני טלמור: במהלך תקופת המעבר בפרק הפירמידות חברות בשכבה שלישית ומטה, שזה החברות שיצטרכו להתקפל, מחויבות לכללי ממשל תאגידי מחמירים.
<רוני טלמור: אבל החוק הזה שהוא יחסית רחב ודרסטי וכבר בשלבי החקיקה היה ברור שיהיה צריך תקנות, הקלות, והוכנסו סמכויות בהתאם לחוק.
ניסן סלומינסקי: אני מבין שבשני נושאים אתם רוצים את ההקלה: נושא אחד, אם יש דירקטור בתיאום עם ועד עובדים.
ניסן סלומינסקי: מקרה שני, אם יש איש מיעוט שיש לו הסכם.
<רוני טלמור: נכון, זה שני המקרים.
<רוני טלמור: מקרים מאוד מצומצמים ומוצדקים שבהם רוצים למנוע מבעל השליטה לאבד את השליטה.
ראובן ריבלין: אדוני היושב-ראש, אתה רואה למה אני בא בארבע דקות?
ראובן ריבלין: כי אני יודע שבארבע דקות - - -
ניסן סלומינסקי: חבר הכנסת ריבלין, כבר הפסדת הצבעה אחת.
ראובן ריבלין: אוי ואבוי לי.
ראובן ריבלין: גנבו לך את ההצבעה?
ניסן סלומינסקי: לא, אנחנו הצבענו.
ניסן סלומינסקי: התחלנו.
ניסן סלומינסקי: מאחר וקיימנו על זה דיון ארוך בפעם הקודמת ורק ביקשו שנעכב להצבעה, אם אין אף אחד שיש לו שאלות אז אני אעלה את זה להצבעה.
ניסן סלומינסקי: מי בעד לאשר את הבקשה של הנושא של הדירקטורים בשני החריגים שדובר, ירים את ידו?
ראובן ריבלין: אני בעד אם הייתי יודע על מה מדובר.
ניסן סלומינסקי: היה דיון בנושא של הדירקטורים החיצוניים בישיבה הקודמת.
ניסן סלומינסקי: שני המקרים של ועד עובדים ו - - -,
ראובן ריבלין: מאה אחוז, של החוק שלנו של הריכוזיות.
ניסן סלומינסקי: תקנות לקידום התחרות ולצמצום הריכוזיות (הקלות לעניין מספר הדירקטורים החיצוניים), התשע"ד-2014, נתקבלו.
ראובן ריבלין: סתיו נגד.
ניסן סלומינסקי: אנחנו מקדמים בברכת ברוך בא את ידידנו השר לשעבר וחבר הכנסת לשעבר שאול יהלום ואת האורחים המכובדים שאני מניח שהם מחברת שמן.
ראובן ריבלין: אדוני שקל לחכות לאורחים שהוזמנו לשעה 9:00 על מנת שאנחנו נתחיל את הישיבה עת הם יגיעו?
ניסן סלומינסקי: אני מניח שהצעת כבודו תהיה שקודם כל נצביע ואחר כך יהיו דברי הסבר.
ראובן ריבלין: קודם כל, אנחנו מוכנים.
ראובן ריבלין: הצעתי שנשמע מישהו שמתנגד ואם לא, שהיא תקריא ונצביע.
ניסן סלומינסקי: הנקודה היא שזה שצריך להציג את העניין נכנס בעוד חצי שנייה.
ניסן סלומינסקי: אם לא הוא היה זה שצריך להציג, לא הייתי מחכה.
ניסן סלומינסקי: הנה, הוא נכנס.
ראובן ריבלין: למה אתה מאחר?
ראובן ריבלין: למה אני צריך להגיע בשעה 9:00 ואתה לא מגיע?
<גיא גולדמן: זה לא תלוי בי.
<גיא גולדמן: הגעתי יחד עם ערן יעקב.
ראובן ריבלין: מילא, לחברי הכנסת יש את האפשרות.
ניסן סלומינסקי: רובי, אנחנו מתחילים.
ניסן סלומינסקי: תתחיל אתה וערן יצטרף אליך.
<גיא גולדמן: הוא כאן.
ניסן סלומינסקי: ערן, לך זה לא מתאים.
ניסן סלומינסקי: תתחיל.
ניסן סלומינסקי: קח את המיקרופון ודבר.
<ערן יעקב: שלום, בוקר טוב.
<ערן יעקב: ערן יעקב, סמנכ"ל רשות המסים.
<ערן יעקב: אנחנו באנו לבקש את אישור הוועדה להעלאת המכסים בשיעורים מאוד נמוכים אבל משהו שהיה עד לפני ארבעה חודשים שיעור המס והופחת בעקבות ועדת קדמי מתוך תפיסה שאולי זה ישפיע על יוקר המחיה.
<ערן יעקב: אנחנו כרגע בתהליך של רצון להחזיר ולהעלות את המכסים על כוספאות, על סויה ועל זרעי חמניות בשיעורים שונים.
<ערן יעקב: לזרעי חמניות, משניים ל-2.8.
ניסן סלומינסקי: וזאת על שום מה?
<ערן יעקב: הסיבה היא שאנחנו מבינים שההשפעה על יוקר המחיה היא מאוד זניחה והבנו שנכון להיום בסך הכול המפעלים שעוסקים בזה בייצור המקומי הם לא רבים.
<ערן יעקב: ככל שאנחנו נעשה את זה ולא נאפשר להם להתקיים, הדבר הזה יפגע בהם בצורה משמעותית.
<ערן יעקב: למרות שמדובר בשיעורי מס מאוד נמוכים ומאוד זניחים, הפגיעה בתעשייה יכולה להיות משמעותית.
<ערן יעקב: זה משהו שהבנו.
<ערן יעקב: אני לא נכנס לסיבות למה, אלה סיבות שגם נעוצות במפעל כזה או אחר בגלל בעיות שלו שנוצרו על פני זמן ולאו דווקא באשמתו, מתוך ניסיון ורצון עסקי לעשות מהלכים כאלה ואחרים.
<ערן יעקב: השורה התחתונה היא שככל שאנחנו לא נאפשר את ההפחתה הזאת - ויכול מאוד להיות שהמפעל הזה מחר לא יתקיים - מעבר לפגיעה בכוח האדם, בתעסוקה וכולי, ואגב, צריך לזכור שזה מפעל שקיים עשרות שנים במדינת ישראל, הפגיעה שאותנו מעניינת היא שיכול להיות שדווקא באופן פרדוכסלי זה גם יפגע במחירים כי אז נהיה יותר תלויים ביבוא כי נהיה תלויים יותר הרבה ביבוא ובסדירות של היבוא כי לא בטוח שהיבוא יכול לאפשר לנו יבוא סדיר על פני זמן.
<ערן יעקב: לדוגמה בשמן, נכון שזה לא כך אבל ככל שנפגע בדבר הזה שמדובר בכוספאות, הדבר גם יכול במעגל הבא לפגוע גם בשמן.
<ערן יעקב: הדבר באופן פרדוכסלי יכול גם לפגוע בסופו של יום בהסדרה מסודרת של הדבר הזה ולהביא עדיפות גבוהה יותר ביבוא.
<ערן יעקב: כשיש יצור מקומי אל מול יבוא, זה מייצר גם סוג של תחרותיות שהוא לא מוגזם לכיוון כזה ואחר.
<ערן יעקב: גם את זה אנחנו מציעים לעשות כהוראת שעה לשלוש שנים כי עדיין הרצון שלנו הוא לאפשר סביבת מכסים נמוכה.
<ערן יעקב: צריך לזכור שסביבת המכסים כבר היום היא מאוד נמוכה ואנחנו לא בסביבת מכסים גבוהה.
<ערן יעקב: אנחנו בעולם בסביבת מכסים נמוכה ואם נמצא כאן נציג משרד הכלכלה, הוא יכול להסביר שגם ברמה התעסוקתית וגם במובן הזה של הסכמי סחר עתידיים, יש מקום לדבר הזה.
<ערן יעקב: לכן אנחנו חושבים שיש מקום להעלות את זה.
ניסן סלומינסקי: אני יכול לסמוך על הבדיקה שעשיתם באיזון העדין הזה?
<ערן יעקב: אנחנו בדקנו גם את המפעל הספציפי שטען מולנו ובאמת עשינו עבודה מעמיקה כמו בדיקת הדוחות, בדיקת הסיבות וגם בדיקת השוק, גם כדי לבדוק אם באמת לדבר הזה יש השפעה משמעותית על יוקר המחיה.
<ערן יעקב: ההשפעה היא אולי לעולם תהיה קיימת בדרך זו ואחרת אבל לא תמיד אני בטוח לגבי הכיוון.
<ערן יעקב: אנחנו חושבים שגם אנחנו עושים מהלך כזה, היה נכון לעשות אותו ולאפשר לשינוי המבני להפנים את עצמו פנימה, שלמפעלים יהיה גם את הזמן להתייעל ולהתאים את עצמם לשינוי.
<ערן יעקב: לכן אנחנו חושבים שנכון לעשות את זה בתהליך של יותר זמן ולכן זאת הוראת שעה לשלוש שנים.
ניסן סלומינסקי: יש כאן מישהו מהעובדים?
ניסן סלומינסקי: אולי אתה רוצה לומר משהו.
<יצחק אנג'ל: אני עובד במפעל כ-25 שנים.
<יצחק אנג'ל: ההחלטה הזאת שתתקבל, אם לא תתקבל לטובתנו, היא יכולה להשפיע על סגירת המפעל.
<יצחק אנג'ל: עד כדי כך.
ניסן סלומינסקי: כמה עובדים יש במפעל?
<יצחק אנג'ל: כ-130 משפחות מתפרנסות מהמפעל הזה.
<יצחק אנג'ל: במעגל הגדול מדובר בקרוב ל-300 משפחות כי זה כולל נהגי משאיות, מדבקות, בקבוקים וכולי.
<יצחק אנג'ל: הדבר הזה יכול להביא לסגירת המפעל.
ניסן סלומינסקי: חברי הכנסת.
ניסן סלומינסקי: רק קצר.
ראובן ריבלין: אדוני יפסיק אותנו ברגע שהוא חושב שאנחנו לא מדברים לעניין.
ניסן סלומינסקי: את הנשיא אני יכול להפסיק?
ראובן ריבלין: אני בעד הגנה על תוצרת הארץ.
ראובן ריבלין: בכל פעם שמדברים ברמה הארגונית, אין ספק.
ראובן ריבלין: אנחנו גם הרהרנו, כאשר הפחתנו את המס בזמנו, בסכנה שיכולה לאיים על אותם אנשים שעשו את מלאכתם על מנת לקיים אותנו כאן בארץ ישראל ובמדינת ישראל.
ראובן ריבלין: יחד עם זאת אני מבקש להבהיר לכל אותם אנשים שנוגעים בדבר שאנחנו ברצון, ולא מתוך תחינה או מתוך היענות לתחינה, אלא מתוך הכרה, צריך להגן על תוצרת הארץ.
ראובן ריבלין: דעו לכם שיש היום באווירה וברמה של השווקים החופשיים מגמה לבוא ולראות בהגנה על הצרכן בתוך מדינת ישראל משימה שמוטלת על נבחרי הציבור.
ראובן ריבלין: אני מבקש מכם, ולכן זה גם נעשה כהוראת שעה לשלוש שנים, בכל לשון של בקשה שלא תעמידו אותנו במבחן בין הרצון שלנו להגן על תוצרת הארץ לבין חובתנו להגן על הצרכן.
ראובן ריבלין: אתם תקפידו על כך שהמחירים יהיו כאלה שיוכלו לפרנס אתכם בכבוד ואת כל העוסקים במלאכה ולהמשיך את הייצור המקומי.
ראובן ריבלין: יחד עם זאת, לא לנצל את העובדה שהמכסים עולים ולכן אתם יכולים חלילה לעשות כרצונכם במחירים.
ראובן ריבלין: ובברכה זאת אני חושב שאנחנו נצא לדרך.
<שלומית ארליך: בנוסח שהביאה רשות המסים שמונח לפניכם, בדברי ההסבר נפלה טעות.
<שלומית ארליך: מדברי ההסבר עולה שמדובר בהפחתה ולא בהעלאה של מס.
<שלומית ארליך: אנחנו מבהירים כאן שאין ספק שמדובר בהעלאה.
<שלומית ארליך: רצינו לדעת מה תהיה ההשפעה על מחיר המוצר בסופו של דבר.
<ערן יעקב: אני חושב שיכולים לדבר אנשי המפעל.
<ערן יעקב: אני חושב שמדובר בהשפעה.
<ערן יעקב: אין השפעה.
<ערן יעקב: לא היה שינוי במחיר כתוצאה מההפחתה, כך שגם לא יהיה שינוי כתוצאה מההעלאה.
<ערן יעקב: אם מבין נכון, לא היה שינוי במחירים.
ניסן סלומינסקי: אם כך, אני רוצה לברך אתכם ואת המפעל על כך שאתם עושים עבודת קודש.
ניסן סלומינסקי: באמת, כמו שאמר ידידי חבר הכנסת רובי, תשמרו.
ניסן סלומינסקי: אנחנו סומכים עליכם שתשמרו על המחירים ואנחנו נעזור לכם כדי שאתם תוכלו לשמור על המחיר ושבאמת בסופו של דבר האזרח יוכל ליהנות מתוצר טוב במחיר מכובד.
זבולון כלפה: אני מבין שאת האמירות של ערן בעניין הזה של ההגנה על הייצור המקומי, אפשר להעתיק גם לתחומים נוספים.
זבולון כלפה: זאת אמירה גורפת.
<ערן יעקב: כל דבר לגופו.
ניסן סלומינסקי: אני מעלה להצבעה את אישור הצו.
ניסן סלומינסקי: רבותיי, צאו לדרך.
ניסן סלומינסקי: אנחנו מקדמים בברכה את חברינו וידידינו אנשי הגליל ורמת הגולן ובתוכם גם את מי שלא באזור ההוא, אבל הוא ידיד ותיק ואהוב, את אבו וילן, חבר הכנסת לשעבר.
ניסן סלומינסקי: נושא שעל סדר הים הוא משבר המים בגליל ובגולן לאור מיעוט הגשמים בחורף, הכרזה על מצב בצורת.
ניסן סלומינסקי: השנה היה היפוך הטבע.
ניסן סלומינסקי: בדרך כלל בצפון יש הרבה יותר גשמים ובדרום תמיד קיימת הבעיה של מספיק גשמים או לא, אבל השנה הכול התהפך וכאשר כבר היו גשמים, חלק ניכר, ואולי רוב הגשמים, דווקא היו בדרום שם נגרמו הצפות, אבל הגליל משום מה נשכח.
ניסן סלומינסקי: צריך לעשות חשבון נפש למה זה קרה, אבל זה סיפור נפרד.
ניסן סלומינסקי: בדרך כלל כאשר יש סיטואציה בה אין מספיק גשמים, יש גופים שאמונים על בדיקה האם זה עונה על הקריטריונים של בצורת, ואם זה עונה על הקריטריונים של בצורת – המדינה מחליטה ובגין זה יש גם פיצויים או החזרים כספיים וכדומה.
ניסן סלומינסקי: מה שקרה השנה זה שבגלל שלא רגילים שבצפון תקרה תופעה כזאת של חוסר גשם, הצפון לא הוכרז כאזור בצורת ואנחנו כאן מתכנסים כדי לבדוק האם באמת הסטיגמה שהצפון לא יכול להיות אזור בצורת היא נכונה או שצריך לבדוק לגופו של עניין.
יצחק כהן: צריך לסייר במקום.
זבולון כלפה: אחרי שנפתור את הבעיה, נצא לסיור.
זבולון כלפה: מבטיח לך.
זבולון כלפה: תוך כדי זה נבחן את המחירים בגליל.
ניסן סלומינסקי: תאמין לי שם יש מספיק שטחים ואם יחליטו לבנות שם, אפשר יהיה להוריד באופן דרסטי את יוקר הדיור.
ניסן סלומינסקי: אפשר ליישב את הגליל ואת הנגב, שם יש כל כך הרבה אזורים.
ניסן סלומינסקי: אני רוצה להודות לחברי, לזבולון, שהוא דוחף ומוביל את הנושא הזה.
זבולון כלפה: יש כאן מישהו מאגף התקציבים?
ניסן סלומינסקי: ממשרד החקלאות?
<תמי שור: גם מרשות המים.
ניסן סלומינסקי: אני מבין שנוכל לקבל כאן החלטה.
ניסן סלומינסקי: זבולון, בבקשה.
ניסן סלומינסקי: אתה גם תנהל את הישיבה לחמש דקות.
ניסן סלומינסקי: (היו"ר זבולון כלפה)
זבולון כלפה: אני רוצה להודות לך ניסן על הזריזות בקיום הדיון.
זבולון כלפה: הצטרף אלינו גם חבר הכנסת חמד עמאר.
זבולון כלפה: ברשותכם, אני רוצה שנעשה קצת סדר במושגים.
זבולון כלפה: קודם כל, אנחנו מדברים על אזור שלם של גליל וגולן.
זבולון כלפה: מדובר על סדר גודל של עשרות רבות של ישובים, למעלה משישים ישובים, מושבים, קיבוצים, מושבות, חקלאים מסוגים שונים שעיקר עיסוקם הוא בתחום המטעים.
זבולון כלפה: מטעים, להבדיל מהרבה גידולים אחרים, זה לא דבר שאפשר לשנות ולשחק אתו אלא זה דבר שאתה מתחיל ורץ אתו למשך 20, 25, 30 שנים ויותר.
זבולון כלפה: השנה, כמו שאמר היושב ראש ניסן, היא שנה חריגה במזג האוויר שהיה, במיעוט הגשמים שהיה, ולהבדיל מאזור הדרום, שם יש הגדרות מאוד מאוד ברורות של כל הרשויות השונות לגבי אופן ההתנהלות בשנה כזאת, ביחס לצפון הדברים פחות מוגדרים.
זבולון כלפה: חשוב לי קודם כל שנדע שהסוגיה הזאת לא מוגדרת והיא מצריכה התייחסות כדי שאם חלילה יהיו שנים נוספות כאלה, לא נצטרך להיות כאן כעניים המחזרים אחר הפתחים ולא ידידי דובי אמיתי וחברים אחרים יצטרכו לתלוש לי את האוזן כי יש להם בעיה והם לא יודעים איך להתמודד עם הדברים.
זבולון כלפה: אם כן, נקודה אחת היא ליצור כאן איזשהו מנגנון.
זבולון כלפה: אני מקדם בברכה את חבר הכנסת ריבלין.
זבולון כלפה: אם כן, אנחנו מדברים על הגדרה כדי להתמודד עם סוגיות מהסוג הזה, אבל מאידך – וזה מכוון יותר לרשות המים ולמשרד האנרגיה – כן צריך ליצור מציאות של כלים נוספים.
זבולון כלפה: אני אשמח אם מישהו מכם יסביר את המציאות אבל למיטב הבנתי, ואני סיירתי רבות באזורים הללו, גם הגולן וגם הגליל בנויים בעיקר על מאגרי מים מקומיים.
זבולון כלפה: זאת אומרת, בגולן אלה מאגרים בלבד ובגליל אלה קידוחים, בעיקר השניר שהוא הקידוח המרכזי אם אני זוכר נכון, שבאופן טבעי מרגע שירדו פחות גשמים, ממילא הספיקה שלו היא נמוכה יותר ואז היכולת לשאוב ממני היא דלה יותר.
זבולון כלפה: כבר ניתנה הנחיה לחקלאים באזור לצמצם את ההשקיה?
<תניב רופא: ברגע שיש אגודה אזורית, היא מנהלת את העסק.
<תניב רופא: זאת כל החכמה.
<תניב רופא: אנחנו העברנו אליהם את המושכות כי הם יודעים יותר טוב מאתנו איך צריך לנהל ברמת הפרט.
זבולון כלפה: את ניהול המים?
<תניב רופא: רשות המים נתנה להם רישיון אזורי והם יכולים לפרט זאת.
זבולון כלפה: הם מחליטים איך לחלק את המים?
<תניב רופא: בוודאי, בהתאם לתקנון.
זבולון כלפה: הצטרף אלינו חבר הכנסת שטרן.
זבולון כלפה: הגעת בזמן.
זבולון כלפה: בדיוק עכשיו התחלנו.
אלעזר שטרן: אם היית יודע מהיכן באתי.
ראובן ריבלין: קבילות הציבור.
ראובן ריבלין: לא?
אלעזר שטרן: חוקה, חוק ומשפט שכאילו מעודד פושעים להיות בממשלה.
זבולון כלפה: עד כאן מבחינת הפתיחה של הדברים.
זבולון כלפה: אני מבקש מדובי להציג את הנתונים ולאחר מכן נעבור לשמוע את נציגי הממלכה השונים.
<דובי אמיתי: בוקר טוב אדוני היושב ראש.
<דובי אמיתי: למי שלא מכיר אותי, אני דובי אמיתי, נשיא התאחדות האיכרים ויושב ראש מים בגליל.
<דובי אמיתי: אני חייב לפתוח ולדבר בשם הגליל והגולן.
יצחק כהן: יש כאן מישהו מהגולן?
<דובי אמיתי: כן.
<דובי אמיתי: ודאי.
<דובי אמיתי: יושב ראש מי גולן, מנכ"ל מי גולן, מתיישבים מהגולן, ראשי המועצות היו אמורים להגיע אבל יש להם כנס מועצות אזוריות ולכן לא הגיעו.
<דובי אמיתי: אני חייב לפתוח את דבריי בפורום הזה להודות לחבר הכנסת כלפה.
זבולון כלפה: מיצינו את העניין.
זבולון כלפה: נרחיב על זה אחר כך.
ראובן ריבלין: אצל אנשים טובים, כאשר מודים ברצינות, זה טוב.
<דובי אמיתי: חשוב מאוד שנצטרף כולנו ליושב ראש הלובי החקלאי בכנסת שתומך, מגיע, מסייר ורואה את הדברים.
<דובי אמיתי: פשוט תודה ולא יותר מזה.
<דובי אמיתי: לעניין עצמו.
<דובי אמיתי: כמו שנאמר, הגליל והגלן הוא אזור נעדר חלופה.
<דובי אמיתי: יש כאן איזושהי פרדוכס.
<דובי אמיתי: כולנו מבינים וכולנו יודעים שאין מחסור במים ואכן המדינה על כל משרדיה עשתה את כל הפעולות הנכונות – בין אם זאת התפלה, בין אם זה מחזור של מי קולחין, בין אם אלה כל הפעולות הנדרשות – ויתרה מזאת, יש מצב היום שאנחנו לא רוצים לקבל את כל מי ההתפלה בדרך כזאת או אחרת.
<דובי אמיתי: מה קרה בגליל ובגולן.
<דובי אמיתי: הסיבות שהיושב ראש אמר או לא אמר, המקום מוגדר כאזור נעדר חלופה.
<דובי אמיתי: אנחנו מתבססים על מי גשמים ועל מעיינות.
<דובי אמיתי: אנחנו בשנת 2014, במשך ארבע השנים האחרונות, משנת ,2010 אנחנו קידמנו את החקלאות בגליל ובגולן, בעזרת סגן שר האוצר לשעבר.
יצחק כהן: המאגרים מלאים?
<דובי אמיתי: לא, המאגרים לא מלאים.
<דובי אמיתי: זאת הבעיה.
אלעזר שטרן: לשמה התכנסנו.
<דובי אמיתי: נכון.
<דובי אמיתי: המאגרים לא מלאים.
<דובי אמיתי: לעומת זאת, הגדלנו את החקלאות ברמת הגולן ובגליל ב-25 עד 30 אחוזים לעומת מה שהיה בשנת 2010 על בסיס המידע והנתונים שקיבלנו והאמנו בהם.
<דובי אמיתי: לצערי שנת הבצורת 2014, המיעוט בגשמים, הכניסה אותנו למצב שפשוט אין לנו מים.
<דובי אמיתי: גם אם נביא את הסופר טנקר, לא נוכל להביא מים לגליל ולגולן.
<דובי אמיתי: אי אפשר להביא מים לגליל ולגולן.
יצחק כהן: יש לך קצת נתונים מספריים?
<דובי אמיתי: יש גם נתונים שהרשות תציג אותם.
<דובי אמיתי: תכף אני אומר כמה דברים על הרשות ועל משרד החקלאות.
<דובי אמיתי: נכון להיום יש קיצוץ של 25 אחוזים בגליל ובגולן.
<דובי אמיתי: אין לנו מים.
<דובי אמיתי: פשוט אין לנו מים.
<דובי אמיתי: בחוק, או בהסכם המים, נקבע שאנחנו ננהל את המים בגליל ובגולן באגודות מרכזיות.
<דובי אמיתי: גם אני כיושב ראש אגודת מים בגליל, גם יגאל חן שהוא יושב ראש מי גולן, מנהלים את המים באופן עצמאי אבל אנחנו כמו תינוק בחיתוליו ואנחנו בתחילת הדרך.
<דובי אמיתי: נכון להיום אין לנו את היכול ואין לנו את העוצמה להתנהל כי התחלנו לפעול רק השנה או למעשה מאמצע שנה שעברה על מנת לתת מענה לחקלאים שלנו.
<דובי אמיתי: יהיה חשוב לשמוע המשך את החקלאים אותם עצרנו באמצע הגידול.
<דובי אמיתי: עצרנו אותם וזה אחרי שמנהל רשות המים מינה צוות חירום שכלל את רשות המים, משרד החקלאות ונציגי האזור.
<דובי אמיתי: אנחנו שעומדים בפרונט פנינו לחקלאים שלנו ואמרנו להם שיעצרו את הגידולים החד שנתיים.
<דובי אמיתי: פנינו למגדלי המטעים, קיבלנו הדרכה ממשרד החקלאות לצמצם בשימוש במים כי אין.
<דובי אמיתי: פשוט אין מים.
<דובי אמיתי: בכל המדינה יש מים ובגליל ובגולן אין.
<דובי אמיתי: פנינו לחבר הכנסת כלפה ואנחנו מבקשים לסייע לנו כך שבשנת 2015 לא נחזור לאותו תסריט.
<דובי אמיתי: דרושה השקעה גדולה בגליל ובגולן לתפוס את מי הגשמים.
<דובי אמיתי: אין אלטרנטיבה אחרת ואין פטנט אחר ולכן צריך להשקיע אבל לנו אין את היכולת הכלכלית.
<דובי אמיתי: אנחנו השקענו מכספנו, גם הגליל וגם הגולן, נכון לעכשיו עשרה מיליון שקלים ועשינו זאת ביוזמתנו, מהון עצמי שגייסנו דרך הבנקים, וזאת על מנת לקדם כבר השנה ולמזער את הבעיה.
<דובי אמיתי: אבל כדי שלא נחזור לכאן בעוד שנה המדינה צריכה לסייע לנו בתקציב לא קטן כדי לקדם את תפיסת מי הגשמים ולעשות את הפעולות הנכונות בגולן ובגליל.
<דובי אמיתי: לצד זה יש לי בעיה לחזור היום לצפון ולעמוד בפני כל המשקים.
<דובי אמיתי: מדובר על 65 משקים בגליל ובגולן.
<דובי אמיתי: יש לי בעיה לחזור ולומר למרכזי המשקים, לחקלאים שנמצאים במקום, שהם לקחו על אחריותם לצמצם בגידולים, לא לזרוע ולא לשתול את כל השטחים אלא לרדת ב-25 אחוזים, לא לעשות את המחזור השני, לא לגדל אפונה, לא לגדל תירס, לא לגדל גידולים עתירי מים מבלי לתת להם את הסיוע.
<דובי אמיתי: בסך הכול יש כאן פגיעה כלכלית.
<דובי אמיתי: יש לי בעיה לחזור היום לצפון.
<דובי אמיתי: לכולנו יש בעיה לחזור לצפון.
<דובי אמיתי: יש את המחויבות, לנו, לכם, ביחד.
<דובי אמיתי: מילה אחת על רשות המים, משרד החקלאות.
ראובן ריבלין: קודם תסביר לנו.
ראובן ריבלין: אתם רוצים נזקי בצורת.
ראובן ריבלין: הממשלה צריכה לבקש מאתנו להכריז.
ניסן סלומינסקי: מאחר והממשלה לא מבקשת, הם פונים אלינו.
ראובן ריבלין: אנחנו יכולים לאשר או לא לאשר.
זבולון כלפה: בואו נעשה סדר.
זבולון כלפה: בצורת מוכרזת – נמצאים כאן
זבולון כלפה: אנשי רשות המסים – על חקלאות אבל באזור מסוים וזה לא רלוונטי לאזור הזה.
זבולון כלפה: זה ודאי לא רלוונטי לכל הגידולים שתיאר כאן דובי, מטעים, שזאת חקלאות מושקית לגביהם בוודאי ובוודאי אין הכרזה של בצורת.
זבולון כלפה: זאת אומרת, יש כאן סיטואציה שהיא מאוד חריגה והיא מאוד ייחודית, לא צפו דבר כזה.
זבולון כלפה: יש בצורת שמוכרזת בעיקר באזורי הנגב, ואני רואה כאן גם את דוד שהצטרף אלינו.
ניסן סלומינסקי: עוד מעט נשמע אותם.
ראובן ריבלין: כחבר בלובי החקלאי, מה אתה מצפה אדוני יושב הראש?
ראובן ריבלין: לפני שנפנה ליושב ראש הוועדה, תאמר מה אתה מצפה שתהיה התוצאה?
יצחק כהן: במה אנחנו הולכים לעזור?
ראובן ריבלין: לא נאמר דבר שלאחר מכן נאמר שאנחנו אמרנו ופשוט נתבייש בפני החקלאים.
יצחק כהן: זבולון, אנחנו רוצים לעזור, אבל תגיד איך.
ראובן ריבלין: אנחנו לא רוצים להשלות אותם.
ראובן ריבלין: השאלה אם בסמכותנו כרגע לעזור להם ואנחנו לא עוזרים להם.
יצחק כהן: למה לא הוזמן שר החקלאות?
ניסן סלומינסקי: לא אנחנו יכולים להכריז על בצורת ולא אנחנו יכולים להכריז על פיצוי מיוחד בגין צמצום היבולים בגלל חוסר מים.
ניסן סלומינסקי: מי שצריך להכריז על בצורת, כנראה בשלב הזה מיצו את הדיונים אתו ולא יצא שום דבר.
ניסן סלומינסקי: אנחנו יכולים לפעול כמו שקרה בתעשייה הצבאית וכמו שקרה לאחרונה עת אישרנו את הנושא של נכי צה"ל.
יצחק כהן: כמו שעוד מעט יקרה עם אזורי עדיפות.
ניסן סלומינסקי: בכל אופן, החלטנו כאן והפעלנו לחץ והיינו שותפים לדיונים.
ניסן סלומינסקי: עד עכשיו זה עזר.
ניסן סלומינסקי: אני לא יודע אם כך גם פה, אבל זה יכול לעזור.
ראובן ריבלין: לקרוא לממשלה.
ניסן סלומינסקי: לא, לא להורות.
ניסן סלומינסקי: לקרוא, כן.
ניסן סלומינסקי: ההצעה שלי תהיה להקים צוות שגם אנחנו נהיה שותפים בו באמצעות זבולון כלפה ואולי חברים נוספים.
ראובן ריבלין: זה יועיל?
ניסן סלומינסקי: אנחנו נלחץ ונלחץ, ותוך זמן קצר שנקצוב, שבועיים, נחזור לכאן שוב כדי לקבל דיווח אם הנושא התקדם או לא התקדם.